Stomatella

Stomatella on meressä elävien kotiloiden suku. Siihen kuuluu noin 14 lajia. Niillä on selässään pienikokoinen kalkkikuori, niin pieni, ettei kotilo itse pysty vetäytymään kokonaan sen sisään. Ne kasvavat noin kaksi senttiä pitkiksi. Värejä on monia tummanharmaasta oranssinsävyiseen ja vaaleanpunaiseen. Lajien erottaminen toisistaan ulkonäön perusteella on vaikeaa.

Stomatella-kotiloita näkee usein riutta-akvaarioissa, mihin ne päätyvät korallien tai kivien mukana. Ne liikkuvat nopeasti ympäri akvaariota ja lisääntyvät niin nopeasti, että niitä joskus pidetään haitallisina sellaisissa altaissa, joissa ei ole kotiloita syöviä muita lajeja. Useimmat harrastajat pitävät niitä kuitenkin hyödyllisinä, sillä ne syövät mikroleviä. Muiden kotiloiden lailla ne ovat herkkiä kuparille, ja kuparipitoisen lääkkeen käyttö voi johtaa kotiloiden joukkokuolemaan.

Lähteet

Aiheesta muualla 

Kotilot